โบรกแนะ “ซื้อสะสม” OR ราคาใกล้ IPO ลุ้นกำไรปีนี้สูงกว่า 36%
โบรกแนะ “ซื้อสะสม” หุ้น OR หลังวานนี้ (17 มี.ค.66) ราคาหุ้นลดลงปิดที่ระดับ 19.90 บ. ใกล้เคียงราคาเสนอขาย IPO ที่ 18 บ. ลุ้นกำไรปี 66 สูงกว่าปี 63 ก่อนเข้าตลาดถึง 36.5% มองเป้า 25.50 บ. อัพไซด์ 27.5%
โบรกแนะ “ซื้อสะสม” OR หลังราคาหุ้นลดลงมาใกล้ IPO ที่ 18 บ. ลุ้นกำไรปี 66 สูงกว่าปี 63 ก่อนเข้าตลาดถึง 36.5% มองเป้า 25.50 บาท
17 มี.ค. 2566

ผู้สื่อข่าวรายงานว่า วานนี้ (16 มี.ค.) ราคาหุ้นบริษัท ปตท. น้ำมันและการค้าปลีก จำกัด (มหาชน) หรือ OR ปรับตัวลดลงต่อเนื่องมาปิดที่ 19.90 บาท ลบ 0.30 บาท หรือ 1.49% ด้วยมูลค่าซื้อขาย 745.97 ล้านบาทซึ่งนักวิเคราะห์มองว่าราคาใกล้จะถึงราคาไอพีโอที่ 18 บาทแล้ว ซึ่งมองว่าไม่แพง แต่ผลการดำเนินงานปีนี้คาดว่าจะมีกำไรสุทธิที่สูงกว่าก่อนหุ้นดังกล่าวเข้าตลาดฯ ขณะที่ P/E ล่าสุดอยู่ที่ 23.37 เท่า ก็ต่ำกว่าเมื่อเทียบกับปี 2564 ที่บริษัทเข้าตลาดครั้งแรกที่ 26.9 เท่า จึงถือเป็นจังหวะให้เข้าซื้อสะสม
โดยบริษัทหลักทรัพย์ กสิกรไทย จำกัด (มหาชน) กล่าวว่า ราคาหุ้น OR ปัจจุบันที่ 19.90 บาท ถือว่าเป็นราคาที่ไม่แพง น่าเก็บสะสม เมื่อเทียบกับราคาหุ้นไอพีโอที่ 18 บาท เนื่องจากคาดว่าปีนี้บริษัทจะกำไรสุทธิ 12,000 ล้านบาท ดีกว่าปี 2563 ซึ่งเป็นปีก่อน OR เข้าเทรด ที่มีกำไรสุทธิเพียง 8,791 ล้านบาท หรือเพิ่มขึ้น 36.5% และปัจจุบันยังมีวอลุ่มซื้อขายที่สูงกว่าตอนไอพีโอ ดังนั้นการลงทุนในหุ้น OR จึงมีความเสี่ยงที่ต่ำมาก ขณะที่ P/E ล่าสุดอยู่ที่ 23.37 เท่า ก็ต่ำกว่าเมื่อเทียบกับปี 2564 ที่บริษัทเข้าตลาดฯ ที่ 26.9 เท่า
อย่างไรก็ตาม ความคาดหวังที่นักลงทุนจะเห็นราคากลับไปที่ระดับ 36 บาท คงยังไม่เกิดขึ้นในระยะเวลาอันใกล้นี้ เนื่องจากแผนการขยายธุรกิจนอนออยล์ของโออาร์ไม่เป็นไปตามแผนที่วางไว้ โดยกสิกรไทยให้เป้าหมายราคาไว้ที่ 25.50 บาท อัพไซด์ 27.5%